Document ID: 32006R0852

KOMISJONI MÄÄRUS (EÜ) nr 852/2006,
9. juuni 2006,
millega muudetakse määrust (EÜ) nr 793/2006, millega sätestatakse nõukogu määruse (EÜ) nr 247/2006 (millega sätestatakse põllumajanduse erimeetmed liidu äärepoolseimate piirkondade jaoks) teatavad üksikasjalikud rakenduseeskirjad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 30. jaanuari 2006. aasta määrust (EÜ) nr 247/2006, millega sätestatakse põllumajanduse erimeetmed liidu äärepoolseimate piirkondade jaoks, (1) eelkõige selle artiklit 30,
ning arvestades järgmist:
(1)
Määrusega (EÜ) nr 247/2006 asendatakse praegu äärepoolseimate piirkondade suhtes kehtiv kord, mis on ette nähtud nõukogu määrustega (EÜ) nr 1452/2001, (2) (EÜ) nr 1453/2001 (3) ja (EÜ) nr 1454/2001, (4) ning tunnistatakse nimetatud määrused kehtetuks. Vastavalt artiklile 33 kohaldatakse käesolevat määrust igas asjaomases liikmesriigis alates kuupäevast, mil komisjon on teatanud artikli 24 lõikes 1 osutatud üldprogrammi heakskiitmisest.
(2)
Määruse (EÜ) nr 427/2006 artikli 33 kohaselt kohaldatakse määrusi (EÜ) nr 1452/2001, (EÜ) nr 1453/2001 ja (EÜ) nr 1454/2001 kuni kuupäevani, mil komisjon on asjaomasele liikmesriigile teatanud määruse (EÜ) nr 247/2006 artikli 24 lõikes 1 osutatud üldprogrammi heakskiitmisest. Seepärast tuleks selgelt sätestada, et määruste (EÜ) nr 1452/2001, (EÜ) nr 1453/2001 ja (EÜ) nr 1454/2001 sätteid kohaldatakse selle kuupäevani.
(3)
Seoses sellega tuleb ette näha, et määruste (EÜ) nr 1452/2001, (EÜ) nr 1453/2001 ja (EÜ) nr 1454/2001 rakendamiseks vastu võetud meetmete raames esitatud taotlused, mis on määruse (EÜ) nr 247/2006 artikli 24 lõikes 1 osutatud üldprogrammi heakskiitmise kuupäevaks esitatud, vaadatakse läbi nimetatud määrusega kehtestatud korra alusel ja täpsemalt selle artikli 24 lõikes 1 osutatud üldprogrammi raames.
(4)
Seepärast tuleb muuta komisjoni määrust (EÜ) nr. 793/2006, (5) et kehtestada vajalikud üleminekumeetmed sujuvaks üleminekuks 2005. aastal kehtinud korralt määrusega (EÜ) nr 247/2006 kehtestatud meetmetele.
(5)
Käesoleva määrusega ette nähtud meetmed on kooskõlas otsetoetuste korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrusele (EÜ) nr 793/2006 lisatakse artikkel 52a:
“Artikkel 52a
Üleminekumeetmed
1. Määruste (EÜ) nr 1452/2001, (EÜ) nr 1453/2001 ja (EÜ) nr 1454/2001 rakendamiseks vastu võetud meetmeid, mis kehtivad kauem kui 31. detsembrini 2005, kohaldatakse kuni kuupäevani, mil komisjon on asjaomasele liikmesriigile teatanud määruse (EÜ) nr 247/2006 artikli 24 lõikes 1 osutatud üldprogrammi heakskiitmisest.
2. Käesolevat määrust kohaldatakse 2006. aastaks määruste (EÜ) nr 1452/2001, (EÜ) nr 1453/2001 ja (EÜ) nr 1454/2001 rakendamiseks vastu võetud meetmete kohaste taotluste puhul, mis on esitatud käesoleva artikli lõikes 1 osutatud teatamise kuupäevaks või pärast seda kuupäeva.”
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Seda kohaldatakse alates 1. jaanuarist 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 9. juuni 2006

Labels: 15
19
5
6